20030801

Regulamentul (CE) nr. 1386/2003 al Comisiei

din 1 august 2003

privind clasificarea anumitor mărfuri în Nomenclatura Combinată

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], astfel cum a fost modificat ultima dată prin Regulamentul (CE) nr. 2176/2002 [2] al Comisiei, în special articolul 9, alineatul (1),

întrucât:

(1) Pentru a asigura aplicarea uniformă a Nomenclaturii Combinate anexate Regulamentului (CEE) nr. 2658/87, se cuvine a adopta dispoziții privind clasificarea mărfurilor reluate în anexa la prezentul regulament.

(2) Regulamentul (CEE) nr. 2658/87 a stabilit regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care o reia, chiar și numai parțial sau pentru a adăuga eventuale subdiviziuni, și care se stabilește prin reglementări comunitare specifice în vederea aplicării unor măsuri tarifare sau de altă natură în cadrul schimburilor de mărfuri.

(3) În conformitate cu regulile generale menționate, mărfurile descrise în coloana 1 din tabelul reluat în anexa la prezentul regulament se clasifică la codurile NC corespunzătoare menționate în coloana 2, conform explicațiilor indicate în coloana 3.

(4) Informațiile tarifare restrictive furnizate de autoritățile vamale ale statelor membre în materie de clasificare a mărfurilor în Nomenclatura Combinată și care nu sunt în conformitate cu dreptul stabilit în prezentul regulament se pot invoca în continuare de titularul lor pe o perioadă de trei luni conform dispozițiilor articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [3], astfel cum a fost modificat ultima dată prin Regulamentul (CE) nr. 2700/2000 al Parlamentului European și al Consiliului [4].

(5) Măsurile prevăzute de prezentul regulament sunt conforme cu avizul Comitetului Codului Vamal,

ADOPTĂ PREZENTUL REGULAMENT:

Articolul 1

Mărfurile descrise în coloana 1 din tabelul reluat în anexă se clasifică în Nomenclatura Combinată la codurile NC corespunzătoare menționate în coloana 2 din tabelul menționat anterior.

Articolul 2

Informațiile tarifare restrictive, furnizate de autoritățile vamale ale statelor membre, care nu sunt în conformitate cu dreptul stabilit de prezentul regulament pot fi invocate în continuare conform dispozițiilor articolului 12 alineatul (6) din Regulamentul (CEE) nr. 2913/92 pe o perioadă de trei luni.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, 1 august 2003.

Pentru Comisie

Frederik Bolkestein

Membru al Comisiei

[1] JO L 256, 7.9.1987, p. 1.

[2] JO L 329, 7.12.2002, p. 3.

[3] JO L 302, 19.10.1992, p. 1.

[4] JO L 311, 12.12.2000, p. 17.

--------------------------------------------------

20030801

ANEXĂ

Descrierea mărfii | Clasificare Cod NC | Explicații |

(1) | (2) | (3) |

1.Copiator digital cu matriță, care funcționează cu ajutorul unui scanner ce permite digitalizarea și prelucrarea electronică a textelor și imaginilor de reprodus. Aparatul folosește o matriță formată dintr-un film pe bază de fibră vegetală și acoperit cu un strat plastifiat pentru inscripționarea datelor prin intermediul unui cap termic. Matrița inscripționată este ulterior transportată pe un tambur de imprimare și este fixată pe acesta. Foile de hârtie care urmează să fie imprimate sunt presate pe tambur cu un rulou de presare.Aparatul este dotat cu un sistem de imprimare cu mai multe viteze (60, 80, 100 și 120 copii pe minut). Aparatul este echipat cu un panou de control cu ecran convențional cu cristale lichide încorporat, cu sortare prealabilă automată, cu tăvițe pentru hârtie și cu o unitate de primire cu tachete laterale.Acest aparat poate funcționa în mod autonom, dar poate fi conectat la o mașină automată de prelucrare a datelor. | 84721000 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, precum și conform formulării codurilor NC 8472 și 84721000. Produsul este un copiator cu matriță care poate funcționa în mod autonom. O clasificare la pozițiile 8443, 8471 și 9009 este exclusă. A se vedea și notele explicative din SA de la poziția 8472 punctul 1. |

2.Aparat pentru exerciții musculare, prezentat sub formă de set într-o mică valiză din material plastic, conținând o unitate electronică mică cu baterie, dotată cu cabluri, opt electrozi și două chingi elastice reglabile.Electrozii sunt fixați pe corp cu ajutorul chingilor și sunt legați de unitatea electronică prin cabluri.Prin electrozi sunt transmise impulsuri electrice pentru a stimula contracții repetate ale mușchiului. Intensitatea impulsurilor poate fi mărită sau diminuată după caz. | 85438995 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, precum și conform formulării codurilor NC 8543, 854389 și 85438995. Echipamentul este exclus de la poziția 9018, deoarece nu este folosit ca instrument sau aparat medical. Echipamentul este exclus de la poziția 9019, deoarece nu este folosit la tratarea unor boli musculare sau ca aparat pentru masaj. Echipamentul este exclus de la poziția 9506, deoarece nu este un aparat pentru cultură fizică. |

3.Vehicul articulat nou, conceput pentru a fi utilizat în afara rețelei rutiere, pentru transportul buștenilor pe teren accidentat și pe drumuri forestiere.Greutatea la sarcină a vehiculului este de 19,7 tone, iar capacitatea de încărcare se ridică la 8,5 tone.Vehiculul cuprinde:o unitate de remorcare pe patru roți și cu motor diesel, având o cabină de pilotare și o macara hidraulică fixă pentru încărcare sau descărcare;o unitate de încărcare pe patru roți pentru transportul trunchiurilor de lemn, legată în permanență de elementul motor printr-un cuplaj special.(A se vedea ilustrația A) [1]. | 87042291 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, precum și conform formulării codurilor NC 8704, 870422 și 87042291. Vehiculul este conceput în principal pentru transportul mărfurilor și nu pentru tractarea sau împingerea altor dispozitive, vehicule sau încărcături. În consecință, nu îndeplinește condițiile de la nota 2 din capitolul 87. De asemenea, vehiculul nu poate fi considerat un vehicul automobil de uz special în sensul poziției 8705. |

4.Vehicul nou cu patru roți, cu motor cu piston cu aprindere prin scânteie (286 cm3), cu o greutate brută de aproximativ 620 kg și cu următoarele dimensiuni aproximative: 263 cm (lungime) × 122 cm (lățime) × 122 cm (înălțime). Capacitatea de încărcare este de aproximativ 364 kg. Dimensiunile suprafeței de încărcare deschise sunt de 96 cm × 115 cm. Viteza maximă este de 24,1 km/h.Vehiculul este prevăzut cu o cabină deschisă și cu o banchetă pentru două persoane (inclusiv șoferul). Vehiculul este prevăzut cu o benă înclinabilă cu partea din spate înclinabilă în jos.(A se vedea fotografia B) [1]. | 87043191 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, precum și conform formulării codurilor NC 8704, 870431 și 87043191. Vehiculul este conceput în principal pentru transportul mărfurilor și nu pentru tractarea sau împingerea altor dispozitive, vehicule sau încărcături. În consecință, nu îndeplinește condițiile de la nota 2 din capitolul 87. Vehiculul nu este conceput nici pentru transportul de persoane (poziția 8703), nici ca un cărucior automobil pentru transportul de mărfuri pe distanțe scurte (poziția 8709). |

5.Vehicul cu patru roți, cu motor electric de 48 volți alimentat prin acumulatori, cu o greutate brută de aproximativ 620 kg și cu următoarele dimensiuni aproximative: 263 cm (lungime) × 122 cm (lățime) × 122 cm (înălțime). Capacitatea de încărcare este de aproximativ 364 kg. Dimensiunile suprafeței de încărcare deschise sunt de 96 cm × 115 cm. Viteza maximă este de 24,1 km/h.Vehiculul este prevăzut cu o cabină deschisă și cu o banchetă pentru două persoane (inclusiv șoferul). Vehiculul este prevăzut cu o benă înclinabilă cu partea din spate înclinabilă în jos.(A se vedea fotografia B) [1]. | 87049000 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, precum și conform formulării codurilor NC 8704 și 87049000. Vehiculul este conceput în principal pentru transportul mărfurilor și nu pentru tractarea sau împingerea altor dispozitive, vehicule sau încărcături. În consecință, nu îndeplinește condițiile de la nota 2 din capitolul 87. Vehiculul nu este conceput nici pentru transportul de persoane (poziția 8703), nici ca un cărucior automobil pentru transportul de mărfuri pe distanțe scurte (poziția 8709). |

6.Set de ustensile de bucătărie de dimensiuni mici, cuprinzând două linguri (lungi de 17 cm), o spatulă (lungă de 17 cm) și două palete (lungi de 8 cm și, respectiv, 11 cm), din lemn, prezentat într-o pungă de plastic. | 95037000 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, precum și conform formulării codurilor NC 9503 și 95037000. Setul este exclus de la capitolul 44 în conformitate cu nota 1p din acest capitol. |

+++++ TIFF +++++

+++++ TIFF +++++

[*] Fotografiile/ilustrațiile au un caracter pur orientativ.

--------------------------------------------------